CELEX: 32017D0729
Language: da
Date: 2017-04-20 00:00:00
Title: Kommissionens gennemførelsesafgørelse (EU) 2017/729 af 20. april 2017 om en anmodning fra Republikken Kroatien om fritagelse i henhold til artikel 9, stk. 4, i Rådets direktiv 98/41/EF om registrering af de ombordværende på passagerskibe, som sejler til og fra havne i Fællesskabets medlemsstater (meddelt under nummer C(2017) 2437)

25.4.2017   
            
            
               DA
            
            
               Den Europæiske Unions Tidende
            
            
               L 107/35
            
         KOMMISSIONENS GENNEMFØRELSESAFGØRELSE (EU) 2017/729
   af 20. april 2017
   om en anmodning fra Republikken Kroatien om fritagelse i henhold til artikel 9, stk. 4, i Rådets direktiv 98/41/EF om registrering af de ombordværende på passagerskibe, som sejler til og fra havne i Fællesskabets medlemsstater
   
      
         (meddelt under nummer C(2017) 2437)
      
   
   (Kun den kroatiske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 98/41/EF af 18. juni 1998 om registrering af de ombordværende på passagerskibe, som sejler til og fra havne i Fællesskabets medlemsstater (1), særlig artikel 9, stk. 4, og
   ud fra følgende betragtninger:
   
               (1)
            
            
               Formålet med direktiv 98/41/EF er at øge sikkerheden og redningsmulighederne for passagerer og besætningsmedlemmer om bord på passagerskibe, således at eftersøgnings- og redningsaktioner kan gennemføres, og ulykkers eftervirkninger kan behandles mere effektivt.
            
         
               (2)
            
            
               I henhold til artikel 5, stk. 1, i direktiv 98/41/EF skal visse oplysninger registreres for alle passagerskibe, der afsejler fra havne i medlemsstaterne for at tilbagelægge en rejse på mere end 20 sømil fra afsejlingsstedet.
            
         
               (3)
            
            
               I henhold til artikel 9, stk. 4, i direktiv 98/41/EF kan medlemsstaterne anmode Kommissionen om en fritagelse fra dette krav.
            
         
               (4)
            
            
               Ved skrivelse af 3. september 2015 anmodede Republikken Kroatien Kommissionen om en fritagelse fra kravet om at registrere de i artikel 5, stk. 1, i direktiv 98/41/EF fastsatte oplysninger om ombordværende for alle passagerskibe, der sejler på en række ruter omkring de kroatiske øer.
            
         
               (5)
            
            
               Den 20. oktober 2015 anmodede Kommissionen Republikken Kroatien om yderligere oplysninger med henblik på en vurdering af anmodningen. Den 18. maj 2016 fremsendte Republikken Kroatien sit svar og ændrede sin anmodning om fritagelse for så vidt angår følgende ruter: Zadar-Ist og Zadar-Olib på færgeforbindelsen »Zadar-Premuda/Mali Lošinj«, Split-Hvar, Hvar-Prigradica og Hvar-Korčula på højhastighedsforbindelsen »Korčula-(Prigradica)-Hvar-Split«, Zadar-Ist og Zapuntel-Zadar på højhastighedsforbindelsen »Ist-Molat-Zadar«, Split-Bol på højhastighedsforbindelsen »Jelsa-Bol-Split«, Split-Hvar på højhastighedsforbindelsen »Split-(Milna)-Hvar«, Split-Hvar på højhastighedsforbindelsen »Lastovo-Vela Luka-Hvar-Split«, Rijeka-Rab på højhastighedsforbindelsen »Novalja-Rab-Rijeka«, Split-Vela Luka på færgeforbindelsen »Lastovo-Vela Luka-Split«, Split-Stari Grad på færgeforbindelsen »Split-Stari Grad«, Vis-Split på færgeforbindelsen »Vis-Split«, Mali Lošinj-Cres og Cres-Rijeka på højhastighedsforbindelsen »Mali Lošinj-Ilovik-Susak-Unije-Martinšćica-Cres-Rijeka«, Premuda-Zadar på højhastighedsforbindelsen »Olib-Silba-Premuda-Zadar«, Vis-Split og Hvar-Split på højhastighedsforbindelsen »Vis-Hvar-Split« samt Dubrovnik-Sobra og Korčula-Lastovo på højhastighedsforbindelsen »Dubrovnik-Šipanska luka-Sobra-Polače-Korčula-Lastovo«.
            
         
               (6)
            
            
               Kommissionen vurderede med hjælp fra Det Europæiske Agentur for Søfartssikkerhed (EMSA) anmodningen om fritagelse på grundlag af de oplysninger, som den havde til rådighed.
            
         
               (7)
            
            
               Republikken Kroatien fremlagde følgende oplysninger: 1) På de pågældende ruter er sandsynligheden for, at bølgehøjden overstiger to meter, på årsbasis mindre end 10 %, 2) de af fritagelsen omfattede skibe sejler i fast rutefart, 3) hovedformålet med ruten er at tilvejebringe regelmæssige forbindelser til fjerntliggende samfund til almindelige formål, 4) det havområde, som passagerskibene besejler, er forsynet med landbaserede navigationshjælpemidler, pålidelige vejrudsigter samt passende og tilstrækkelige eftersøgnings- og redningsfaciliteter, 5) der er ikke tilstrækkelige mellemliggende infrastrukturer og havnefaciliteter til registrering af passageroplysninger på en måde, der er forenelig med fartplanerne for sejladsen og synkroniseringen med landtransporten, og 6) anmodningen om fritagelse vil finde anvendelse på alle de operatører, der besejler de angivne ruter.
            
         
               (8)
            
            
               Det endelige resultat af vurderingen viser, at samtlige betingelser for godkendelse af fritagelsen er opfyldt.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Udvalget for Sikkerhed til Søs og Forebyggelse af Forurening fra Skibe —
            
         VEDTAGET DENNE AFGØRELSE:
   Artikel 1
   Anmodningen fra Republikken Kroatien om fritagelse i henhold til artikel 9, stk. 4, i direktiv 98/41/EF fra registrering af alle de oplysninger, der er fastsat i samme direktivs artikel 5, stk. 1, om ombordværende for alle passagerskibe, som i fast rutefart besejler nedenfor angivne ruter (herunder retur-ruter), godkendes hermed:
   
               1)
            
            
               Zadar-Ist og Zadar-Olib på færgeforbindelsen »Zadar-Premuda/Mali Lošinj«
            
         
               2)
            
            
               Split-Hvar, Hvar-Prigradica og Hvar-Korčula på højhastighedsforbindelsen »Korčula-(Prigradica)-Hvar-Split«
            
         
               3)
            
            
               Zadar-Ist og Zapuntel-Zadar på højhastighedsforbindelsen »Ist-Molat-Zadar«
            
         
               4)
            
            
               Split-Bol på højhastighedsforbindelsen »Jelsa-Bol-Split«
            
         
               5)
            
            
               Split-Hvar på højhastighedsforbindelsen »Split-(Milna)-Hvar«
            
         
               6)
            
            
               Split-Hvar på højhastighedsforbindelsen »Lastovo-Vela Luka-Hvar-Split«
            
         
               7)
            
            
               Rijeka-Rab på højhastighedsforbindelsen »Novalja-Rab-Rijeka«
            
         
               8)
            
            
               Split-Vela Luka på færgeforbindelsen »Lastovo-Vela Luka-Split«
            
         
               9)
            
            
               Split-Stari Grad på færgeforbindelsen »Split-Stari Grad«
            
         
               10)
            
            
               Vis-Split på færgeforbindelsen »Vis-Split«
            
         
               11)
            
            
               Mali Lošinj-Cres og Cres-Rijeka på højhastighedsforbindelsen »Mali Lošinj-Ilovik-Susak-Unije-Martinšćica-Cres-Rijeka«
            
         
               12)
            
            
               Premuda-Zadar på højhastighedsforbindelsen »Olib-Silba-Premuda-Zadar«
            
         
               13)
            
            
               Vis-Split og Hvar-Split på højhastighedsforbindelsen »Vis-Hvar-Split«
            
         
               14)
            
            
               Dubrovnik-Sobra og Korčula-Lastovo på højhastighedsforbindelsen »Dubrovnik-Šipanska luka-Sobra-Polače-Korčula-Lastovo«.
            
         Artikel 2
   Denne afgørelse er rettet til Republikken Kroatien.
   
      Udfærdiget i Bruxelles, den 20. april 2017.
      
         
            På Kommissionens vegne
         
         Violeta BULC
         
            Medlem af Kommissionen
         
      
   
   
      (1)  EFT L 188 af 2.7.1998, s. 35.